open-index/open-wikipedia-markdown huggingface dataset:
Kastriot Kastrati

**Kastriot Kastrati** (født 3. oktober 1992 i Oslo) er en norsk skuespiller av kosovoalbansk opprinnelse. Han ble plukket ut blant over tusen kandidaterer til å spille hovedrollen i  den norske filmen *[[Yatzy]]*. Hovedpersonen i filmen er Dag Vidar «Daggi» som er en usikker gutt som har hatt mye uflaks i livet. Han plasseres på et helt nytt sted med blanke ark, og strever med å finne seg selv. 

Kastrati har ingen tidligere skuespillererfaring. 

## Eksterne lenker
*
Constance av Castilla

**Constance av Castilla** (født 1136, død 4. oktober 1160) var den andre hustruen til kong Ludvig VII av Frankrike etter hans skilsmisse fra Eleanora av Aquitaine. Hun var datter av Alfonso VII av León og Castilla, konge av Galicia, León, og Castilla, og hans hustru Berenguela av Barcelona. Hennes besteforeldre på morsiden var Ramon Berenguer III, greve av Barcelona, og dennes tredje hustru Douce I, grevinne av Provence.

Den offisielle årsaken for hennes ektefelles skilsmisse fra Eleanora av Aquitaine var at hun var altfor nær i slekt for at ekteskapet var gyldig i henhold til kirkens standard. Det forhindret ikke at Eleanora giftet seg med Henrik I av England som var nærmere i slekt med henne enn Ludvig VII var, og ironisk nok at den franske kongen var mer i slekt med Constance enn han hadde vært med Eleanora.

Den egentlige grunnen var nok Eleanoras egenrådige vesen, men også at hun hadde kun født Ludvig VII to døtre mens han var i behov for en sønn og arving. Ironisk nok fødte Eleanora fem sønner i sitt neste ekteskap.

Constance døde etter å ha født sitt andre barn. Desperat etter en sønn giftet kongen seg på nytt for tredje gang kun fem uker etter Constances død.

Constance ble gravlagt i Klosterkirken Saint-Denis i Paris.

## Barn
Constance født to barn for sin ektefelle:
# Marguerite av Frankrike, 1158–1197, som giftet seg først med Henrik den unge konge av England, og deretter med Béla III av Ungarn, hun etterlot seg ingen barn.
# Alys av Frankrike, 1160–1220, som var forlovet med Henrik den konges bror (men aldri gift med), Rikard I av England. Senere ble hun gift med Vilhelm IV av Ponthieu.

## Referanser


## Litteratur
* Meade, Marion: *Eleanor of Aquitaine: A Biography*. Penguin, 1991
* Treffer, Gerd: *Die französischen Königinnen. Von Bertrada bis Marie Antoinette*. Pustet, Regensburg 1996, ISBN 3-7917-1530-5
Fotballklubben Luna

**Fotballklubben Luna** (stiftet 18. desember 1968 som *Bø Fotballklubb*) er en fotballklubb fra Straume i Bø kommune i Nordland. Klubbens hjemmebane er Straume kunstgress. FK Luna har et seniorlag for menn i 5. divisjon.

## Historikk
Klubben ble stiftet 18. desember 1968 som *Bø Fotballklubb*, men på grunn av navnelikheten med *[[Bø Idrettslag]]*, skiftet fotballklubben navn til *Fotballklubben Luna* allerede i 1970.

A-laget ble nummer 11 av 12 lag i 4. divisjon avdeling Lofoten/Vesterålen i 2008, og rykket ned da 5. divisjon ble gjeninnført. Lunas beste sesong var i 1990, klubbens så langt eneste sesong på nivå 3.

## Referanser


## Eksterne lenker
*
Alsvåg Idrettslag

**Alsvåg Idrettslag** (stiftet 1937) holder til i Alsvåg i Øksnes kommune i Nordland. Klubben har avdelinger for fotball, alpint og langrenn. Den eier og driver stedets lysløype, alpinanlegg og fotballbane (grus), bygd i 1992.

Alsvåg IL hadde sist seniorlag i fotball for menn i 1999. For kvinner var Alsvåg sist representert i seriesystemet med et samarbeidslag mellom IL Morild, Melbo IL og Alsvåg IL i 2009.

## Referanser


## Eksterne lenker
* Alsvåg Idrettslag
** Alsvåg Idrettslag: Fakta om klubben (besøkt 24. juni 2012)
** Alsvåg Idrettslag: Anlegg fotball (besøkt 24. juni 2012)
* Norges Fotballforbund: Alsvåg IL
Sportsklubben Høken

**Sportsklubben Høken** (stiftet 20. september 1933), er et fleridrettslag fra Bleik i Andøy kommune i Nordland. Klubben har avdelinger for fotball, ski, turmarsj, golf, volleyball, basketball, boccia, dart, badminton, paintball og innebandy. Fotballgruppas hjemmebane, Bleik stadion, har kunstgressdekke.

## Fotball
Herresiden i fotball hadde i 2011-sesongen et seniorlag i 4. divisjon, men etter 22 spilte kamper måtte man ta turen ned igjen i 5. divisjon etter bare 10 poeng.

I 2010 spilte laget i 5. divisjon, og man vant divisjonen på overlegent vis – 14 strake seriekamper uten tap før tap i de to siste var fasiteten.

Klubben har etablert en egen TV-kanal i form av *Høken TV*, fått en ny nettside (*hoken.no*) og i 2009 ga klubben ut en times lang *Sesong-DVD*; fra 2010-sesongen kom det en DVD på 70 minutter – og begge har solgt godt. Klubben er i rask vekst, og mange ulike tiltak har blitt satt i gang for å øke interessen rundt klubben. Med over 900 tilhengere på Facebook, har laget den største tilhengerskaren i kretsen på Facebook, og bruker sosiale medier aktivt for å komme i kontakt med støttespillere og supportere rundt klubben &ndash; både de som bor nært og fjernt.

Foran 2010-sesongen fikk laget ny buss, som etter en navnekonkurranse ble døpt; *Månestråle*; den peneste indianerjenta i stammen. I november 2010 vant Høken Dagbladets Klubben i Mitt Hjerte-konkurranse, og ble belønnet med 75 000,- kr. til valgfritt sportsutstyr. Hele Landsbyen Bleik dro frem et voldsomt engasjement, og det hele beviste at oppslutningen rundt klubben er enorm.

I 2011 jobbet klubben videre med Golfstrømprosjektet som inkluderer golfbane, flerbrukshall og golfsimulator ved siden av Bleik Stadion. Klubben vant i tillegg sin andre Klubben i Mitt Hjerte-triumf på rad, og ble med det belønnet med nye 50 000,- kr. klubben kan bruke til valgfritt sportsutstyr.

### Stall 2022

### Historikk
*Laget ble nummer 10 av 12 lag i 4. divisjon avdeling Lofoten/Vesterålen i 2008, og rykket ned da 5. divisjon ble gjeninnført.
*I 2009-sesongen endte klubben på 2.-plass i 5. divisjon avd. 2 foran erkerivalen Andenes IL. På hjemmebane ble det seks strake hjemmeseire og ett tap, mens det ble 9 poeng på bortebane.
*Laget ble i 2010 nummer 1 av 9 lag i 5. divisjon avd. 2 foran Stokmarknes 2 og Andenes IL på hhv. sølv- og bronseplass. Hjemme vant man 6 av 8 hjemmekamper, og forble ubeseiret. På 15 hjemmekamper i 2009 og 2010 i 5. divisjon står man med 12 seire, 2 uavgjorte og 1 tap.
*Laget ble i 2011 nummer 12 av 12 lag i 4. divisjon bak Grytøy og Stokmarknes. Hjemme ble det mange knepne tap gjennom hele sesongen inkludert to seire og to uavgjorte, mens det ble langt tøffere på bortebane der laget bare hentet to poeng.

## Referanser


## Eksterne lenker
* Bleiksdagan: Høkens Fotballskole (om SPK Høkens aktivitet, 8. mai 2009)
* For en fangst – artikkel i Dagbladet i 2010
* Se reaksjonen på at de vant Klubben i Mitt Hjerte – artikkel i Dagbladet i 2011
* Høken TV på YouTube
* TV2-innslag om SPK Høken
Torgkvartalet kjøpesenter

**Torgkvartalet kjøpesenter** ligger midt i Stjørdal sentrum i Trøndelag. Senteret ble åpnet i november 1991 og senere utvidet i 1998, 2006 og 2017. Det er totalt 60 butikker på kjøpesenteret inkludert syv serveringssteder. Kjøpesenteret har ca. 350 ansatte. I tillegg til å ha tre etasjer med butikker, finnes det også to øvrige plan. Der finnes blant annet senterkontoret, lokalavisen *[[Stjørdalens Blad]]* og andre virksomheter. Torgkvartalet eies og drives av Vennatrø Eiendom.

## Referanser


## Eksterne lenker
* Torgkvartalet kjøpesenter
Salomon Smolianoff

**Salomon Smolianoff** (født mars 1899, død 1976) var en tysk/russisk falskmyntner og holocaustoverlevende som var en av hovedpersonenen i Operasjon Bernhard. I filmen ''Falskmyntnerne i Sachsenhausen er han fremstilt under navnet «Salomon 'Sally' Sorowitsch»

## Liv

Salomon Smolianoff ble født av jødiske foreldre i russiske Krementsjuk i dagens Ukraina. Han studerte maling i Russland, men måtte forlate landet i 1922, da foreldrene hans var på tapende side i oktoberrevolusjonen. Han dro gjennom Europa, ble gift i Italia, og forsøkte å starte et nytt liv i Tyskland. Der traff han en falskmyntner, og slo også selv inn på denne banen. Da andre verdenskrig brøt ut var han etterlyst av politiet i flere europeiske land., og hadde dommer for falskmyntneri fra Nederland, Sverige og Tyskland. 

I 1939 ble han arrestert av Bernhard Krüger, den fremtidige SS Sturmbannführer og leder for Operasjon Bernhard. Han ble sendt til konsentrasjonsleiren Mauthausen, hvor han gjorde seg nyttig for vaktene ved å male portretter. Han ble i 1944 plukket ut til å være med i Operasjon Bernhard og overført til Sachsenhausen, og etterhvert til en leir ved Ebensee hvor han ble satt fri av amerikanske styrker 6. mai 1945. 

Etter dette mistet myndighetene sporene etter Smolianoff i Europa, og han ble igjen etterlyst av politiet for falskmyntneri. Det blir og antatt at han forfalsket emigrasjonspapirer for jøder som ville flytte til Israel.

Salomon Smolianoff emigrerte til Uruguay, hvor han forfalsket russiske ikoner. Politiet i Uruguay kom på sporet av ham, og han flyttet derfor til Brasil, hvor han gikk inn i leketøysindustrien. Han døde i Brasil på 1960-tallet. Sine siste år skal han ha levd av «gjenoppdagede» gamle malerier

## Referanser
Erling Maartmann

:*For rovviltkonsulent i Hedmark samt forskningssjef med samme navn, se [[Erling Maartmann-Moe]]*

**Erling Maartmann** (født 3. november 1887 i Christiania, død 10. februar 1944 i Oslo) var en norsk fotballspiller fra Christiania, kjent fra landslaget.

Han spilte med tvillingbroren Rolf Maartmann (1887–1941) i angrepsrekka for Lyn fra 1905 og vant fire strake cupmesterskap: 1908, 1909, 1910 og 1911.

Maartmann spilte åtte kamper (alle sammen med broren) for det norske landslaget, blant annet i Sommer-OL 1912 mot Danmark og Østerrike. Debuten kom mot Sverige i 1911.

## Referanser


## Eksterne lenker
* 
* Landskampsstatistikk på NFFs sider
*  Erling Maartmann på EU-football.info
*  Erling Maartmann på WorldFootball.net (ufullstendig kampoversikt)
Kermān (by)

**Kermān** (farsi کرمان) er en by i Iran og det administrative senteret for provinsen Kermān. Byen har litt over en halv million innbyggere og ligger på gjennomsnittlig 1758 moh. Byen ble etter all sannsynlighet grunnlagt av sasaniderkongen Ardashir I på 200-tallet.

Befolkningen i Kerman består hovedsakelig av persere og balutsjere samt en minoritet av lorere, lak-kurdere og afshar-tyrkere.

## Historie
Kermān ble grunnlagt under navnet Behdesīr i det 3. århundret e.Kr. av Ardashir I, grunnleggeren av det sasanidiske imperiet. Etter slaget ved Nahāvand i 642 kom byen under det arabiske Rashidun-kalifatets styre og ble gradvis mer sunni-muslimsk. Byens fjerntliggende posisjon lot zoroastrianere og kharijittene (retning innen islam) leve i fred, men i 698 ble kharijittene kastet ut og majoriteten av innbyggerne bekjente seg til islam innen 725.

Abbasidene hadde lite autoritet i området, og i det 10. århundret tok Buwayhid-dynastiet makten. De beholdt makten etter at byen og området falt for Mahmud Ghazni i slutten av århundret. Det var i dette århundret at byen fikk sitt nåværende navn Kermān. I det 11. og 12. århundret lå Kermān under Seljuq-tyrkernes styre, men var i virkeligheten så uavhengig at den erobret Oman og Fars.

Da Marco Polo besøkte byen i 1271 var den blitt et sentrum for handelen mellom Persiagulfen, Khorāsān og Sentral-Asia. Under Safavid-dynastiet blomstret Kermān, og under denne veksten eksporterte byen tepper til England og Tyskland. 

I 1794 inntraff en hendelse som ga Kermān kallenavnet «De blindes by». I 1793 hadde Lotf Ali Khan klart å beseire Ghājār-dynastiet og året etter inntok han Kermān. Kort tid etter, ble byen beleiret av Agha Mohammad Khan. Da byen falt etter seks måneder, ble alle mannlige innbyggere drept eller blendet som hevn for deres støtte til Lotf Ali Khan. 20 000 øyeepler ble samlet i en haug til seierherren. Kvinnene og barna ble solgt som slaver og byen ble ødelagt i løpet av de 90 følgende dagene.

## Kjente personer fra Kermān
* Keikhosrow Shahrokh, forandret Irans kalendersystem og bygget Firdowsis mausoleum
* Peyman Soltani, dirigent for Persepolis-orkestret
* Dr. Javad Nurbakhsh, leder for sufi-sekten Ni'matollāhī
* Arash Borhani, fotballspiller
* Ali Akbar Abdolrashidi (1949–), journalist og forfatter
* Roohollah Khaleghi (1906–1965), musiker
* Said Nafisi (1896–1966), poet og forfatter
* Mirza Reza Kermani (-1896), attentat mot Naser ad-Din Shah Qajar
* Naser ebrahimi
* Zahra Ghiassi-Nejad, KLF6 scholar
* Abbas Namazian (1940–) dommer i bryting
* Mehdi Tikdari (1996-) fotballspiller

## Universiteter
* Shahid Bahonar University of Kerman, et av Irans ledende teknologiske institusjoner 
* Kerman Univerty of Medical Sciences
* Islamic Azad University of Kerman
* Kerman Khaje-Nasir Higher Education Center

## Referanser
Choronsaus

**Choronsaus** (fransk: *Sauce Choron*) er béarnaisesaus smakssatt med tomatpuré. Sausen er oppkalt etter den franske kjøkkensjefen Alexandre Étienne Choron (1837–1924).

Sausen passer blant annet utmerket sammen med svinekjøtt.

## Referanser
Roskomnadzor

**Roskomnadzor** (russisk: **Роскомнадзор**) er Russlands organ for tilsyn og overvåkning av kommunikasjon, informasjonsteknologi og massemedia. Organet er underlagt *Ministeriet for massemedia* (Minkomsvjaz). 

Deres hovedkontor ligger i Moskva, men har regionale kontorer i alle distrikter. 

Organet ledes av Sergej Sitnikov.

Under Russlands invasjon av Ukraina 2022 blokkerte Roskomnadzor Facebook og Instagram  fordi enkelte brukere på disse nettstedene oppmuntret til ukrainsk motstand mot de russiske angriperne.  

Taiga.info, et nyhetsnettsted i Novosibirsk, Russland, ble blokkert fordi det omtalte Russlands invasjon av Ukraina 2022 som en *krig*, ikke en *spesiell militær operasjon*.  

Roskomnadzor har krevet at en episode av tegnefilmserien Masyanya må slettes, fordi den handler om Russlands invasjon av Ukraina 2022 og Vladimir Putin blir sammenlignet med Adolf Hitler.  

Chess.com ble blokkert i Russland etter å ha publisert to artikler som var kritiske til Russlands invasjon av Ukraina 2022. 

Også nettstedene til Die Welt, BBC, Euronews, Deutsche Welle og Meduza er blitt blokkert i Russland. 

Roskomnadzor har ilagt Google en bot på 7 milliarder rubler, tilsvarende rundt 850 millioner norske kroner, fordi Google ikke har fjernet *ulovlig innhold* fra YouTube.

Roskomnadzor har krevet at Wikipeda skal slette artiklene om Russlands invasjon av Ukraina 2022, fordi disse skal bryte mot russisk lov ved at krigen omtales som *krig* i stedet for *militær spesialoperasjon*.  Wikipedias artikler om Russlands invasjon av Ukraina 2022 er tilgjengelige på over 100 språk, og gir omfattende og detaljerte beskrivelser av Russlands krigføring, inkludert referanser til mange hendelser som av mange er blitt karakterisert som krigsforbrytelser.  Wikipedia har ikke slettet artiklene om  Russlands invasjon av Ukraina 2022.

## Referanser


## Eksterne lenker
*
Gazpacho

**Gazpacho** er en kald suppe og en spansk nasjonalrett med opphav i Andalucía. Den kan lages av ulike råvarer, men gammelt brød, hvitløk, olivenolje, eddik og salt finnes i nesten alle versjoner, og tomat er også tett knyttet til suppen. Andre vanlige ingredienser er paprika, løk, purreløk, chili, agurk og pepper. Gazpacho kan gjerne serveres med brødkrutonger eller annen garnityr. Gazpacho har etter hvert blitt en klassisk sommerrett i Norge.

## Referanser


## Eksterne lenker
*
Rolf Maartmann

**Rolf Maartmann** (1887–1941) var en norsk fotballspiller fra Kristiania, kjent fra landslaget.

Han spilte med tvillingbroren Erling Maartmann (1887–1944) i angrepsrekka for SFK Lyn fra 1905 og vant fire strake cupmesterskap: 1908, 1909, 1910 og 1911. For Norges herrelandslag i fotball spilte han sammen med broren i åtte kamper, herunder deltakelse i Sommer-OL 1912 mot Danmark og Østerrike. Debuten kom mot Sveriges herrelandslag i fotball i 1911.
Rolf Maartmann scoret to mål; i 1912 mot Sverige (tap 1–2) og mot Russland i 1914 (1–1).

Han var far til langrennsløperen Harald Maartmann.

## Referanser


## Eksterne lenker
* 
* Fotballen.eu – Alle Norges landskamper m/mål
Stevneplassen i Skien

**Stevneplassen i [[Skien]]** er et 58&nbsp;000 m² stort parkområde som ligger i bydelen Falkum. Området brukes til sirkus, messer, markeder, utstillinger, stevner, konserter og festivaler. Det er en rekke bygninger på området, slik at 8000 m² er under tak. Det mest kjente og tradisjonsrike arrangementet på Stevneplassen er Handelsstevnet, som ble arrangert siste uka i august hvert år frem til 2011.

Under andre verdenskrig var det om lag 5000 tyske soldater i Skien, og Stevneplassen var en av de områdene i byen som ble brukt til forlegning. Tyskerne bygde da flere brakker og en ridehall, og disse bygningene er i dag i bruk som utstillingshaller.

På Stevneplassen står også Wilhelm Rasmussens statuer av Dag Eilivsson og Gregorius Dagsson, laget i 1958.

I tillegg holder fotballpuben Fort Falkum til her, som er et samlingssted for supportere av fotballklubben Odds Ballklubb i forbindelse med hjemme- og bortekamper.

## Referanser


## Eksterne lenker
* Stevneplassen AS
Bernhard Krüger

**Bernhard Krüger** (født 26. november 1904, død 3. januar 1989 i Hamburg) var under andre verdenskrig en tysk SS-offiser (Sturmbannführer) som ledet en avdeling i SD som forfalsket pass og andre dokumenter. Han hadde ansvaret for Operasjon Bernhard, et omfattende prosjekt for å produsere falske britiske pengesedler for å forstyrre den britiske økonomien, og som var oppkalt etter ham.

Etter krigen ble han holdt i britisk fangenskap i to år, før han ble overlevert til franskmennene som slapp ham fri i 1948, uten at det var reist tiltale mot ham. Etter krigen ble han kategorisert som «medløper» (det vil si som en person som ikke hadde vært aktivt involvert i regimet, men som heller ikke hadde vært motstander av det) av et «denazifiserings»-panel, hvor det ble fremført vitnemål fra fanger i konsentrasjonsleire som han hadde reddet. 

Fra 1951 arbeidet han som bokholder (økonomisjef) hos sin gamle samarbeidspartner fra Operasjon Bernhard, den ærverdige papirprodusenten Hahnemühle FineArt.

Den tysk-østerrikske filmen *[[Falskmyntnerne i Sachsenhausen]]* (2007) er løst basert på Operasjon Bernhard.

## Referanser


## Eksterne lenker
* Bilder av Krüger
* Kort informasjon i Deutche Nationalbibliothek
Harald Maartmann

:*Artikkelen omhandler idrettsmannen Harald Maartmann (1926). Se annet sted for [[Harald Sigvart Maartmann]] (1917–1999), dir. for Oslo Guttehjem eller [[Harald S. Maartmann]] (1854–1926), som var direktør i Ringnes Bryggeri.*

**Harald Rolf Maartmann** (født 5. januar 1926 i Oslo, død 1. januar 2021) var en norsk langrennsløper som gikk for Idrettslaget Heming i Oslo. Han ble norgesmester på 17&nbsp;km og 50&nbsp;km i Norgesmesterskapet på ski 1950, var på Akers lag som tok sølv på 4 x 10&nbsp;km stafett i NM i 1949, og tok bronse på 50&nbsp;km i NM i 1951 og NM i 1952. I 1950 i Lake Placid ble han nummer 5 på 50&nbsp;km og nummer 7 på 18&nbsp;km. Han kom på 8.-plass på 50&nbsp;km i vinter-OL 1952 i Oslo.

I 1952-53 var han forstmann i Oregon i USA. Hans far var fotballspilleren Rolf Maartmann (1887–1941).

## Referanser


## Kilder
* Hans Lysaker: NM 1938-1952 (besøkt 5. desember 2012)
* Hermann Hansen, Knut Sveen: *[http://urn.nb.no/URN:NBN:no-nb_digibok_2010080303001 VM på ski '97 Trondheim]*. Adresseavisens Forlag, Trondheim 1996. ISBN 82-7164-044-5, s. 66 (digitalisert av Nasjonalbiblioteket)
* Sports Reference: Harald Maartmann  (olympiaresultater, besøkt 5. desember 2012)

## Eksterne lenker
* 
* Aftenposten: Tidens elv (5. desember 2012)
John Grimwood

**John Grimwood** (født 25. oktober 1898 i South Shields, død 26. desember 1977) var en engelsk fotballspiller.

Han kom til Manchester United fra South Shields i 1919. Han debuterte 11. oktober 1919 mot Manchester City i en kamp som endte 3&ndash;3. Han spilte i Manchester United fram til juni 1927, da han gikk til Aldershot Town. Han spilte 205 kamper og scoret åtte mål fra sin midtbaneposisjon i Manchester-klubben. 

Han spilte også i Blackpool FC og Altrincham FC. Etter at han la opp jobbet han i melkeindustrien.

## Referanser
BomKræsjBang

**BomKræsjBang** er en årlig kulturfestival i Halden, som for første gang ble arrangert i 2004. Den blir arrangert i slutten av mars hvert år. Festivalen blir produsert av musikk, dans og drama ved Halden videregående skole. Programmet består av både elever fra linjen, samt lokale artister som er med å støtte festivalen.

Konsertene og forestillingene blir arrangert rundt om i byen på steder som Bryggerhuset, Brygga Kultursal, Blackbox, Blackbox Risum, Halden bibliotek, Feelgood og Vannvogna. De siste årene har også åpningen av festivalen vært midt i Tistasenteret.

Programmet består av musikk, teaterforestillinger, monologer, vandreteater, opera samt konserter med klassisk musikk og rock. Festivalen har hatt besøk av blant annet Huma Luma, Onkel Tuka, Bare Egil Band, Katzenjammer og Living Alma.

## Eksterne lenker
* 
* Bilder fra Bom Kræsj Bang
Tom Jones (fotballspiller født 1899)

**Tom Jones** (født 6. desember 1899, død 1978) var en walisisk fotballspiller.

Tom Jones kom til Manchester United i 1924 og debuterte 8. november 1924 mot Portsmouth. Han spilte i Manchester United fram til 1937. Da hadde han spilt 200 kamper for klubben. Han spilte fram til andre verdenskrig i Scunthorpe & Lindsay United.
Yngve Fritjof Kristiansen

**Yngve Fritjof Kristiansen** (født 11. mars 1970) er en norsk visesanger fra Svelvik.

I 2005 traff han Sid Jansson, som var Cornelis Vreeswijks venn og manager i store deler av 1960-årene. Det førte til at Kristiansen fikk tonsette ukjente samt upubliserte tekster av Vreeswijk som Jansson hadde i sitt eie. Som et resultat av dette ble albumet «Sånger från regnbågen» (Musikens Makt YFK-001) utgitt i Sverige våren 2008. Det mottok gode kritkker med femmere og seksere på terningene.

I 2009 turnerte Kristiansen og musikerne Ove Gustavsson (bass) og Conny Söderlund (gitar) i Norge, Sverige og Danmark. Gustavsson og Söderlund hadde også turnert med Vreeswijk 1979&ndash;1987.
Fredrik Nilsen

**Fredrik Nilsen** er navnet til flere personer:

*Fredrik Nilsen (skytter), norsk skytter født 1899, død 1968.
*Fredrik Nilsen (fotballspiller), norsk fotballspiller født 1988.
Panch phoron

**Panch phoron** er en klassisk, tradisjonell, nordindisk krydderblanding. Den består av fem krydder i like store andeler: sennepskorn, nigella, fennikelfrø, spisskummen (cummin) og bukkehornkløverfrø. 

Blandingen er også kjent som *bengalsk femkrydderblanding* – er i indisk målestokk mild, og benyttes gjerne til krydring av grønnsaker, kylling og fisk.
Espen Langvik

**Espen Langvik** (født 21. desember 1975 i Tønsberg, oppvokst i Larvik) er en norsk operasanger (baryton). Han er utdannet ved Rogaland Musikkonservatorium, Statens Operahøgskole samt den New York-baserte skolen Mannes College of Music.

## Liv og virke

Langvik har opptrådt ved flesteparten av operascenene i Norge og spilt i roller som Figaro i såvel *[[Barbereren i Sevilla]]* som i *[[Figaros Bryllup]]*, Belcore i *[[Elskovsdrikken]]*, Zaren i *[[Zar und Zimmermann]]*, Alfio i *[[Cavalleria rusticana]]*, tittelrollen i *[[Eugen Onegin (opera)|Eugène Onegin]]*, Germont i *[[La traviata]]* samt Baron Scarpin i *[[Tosca]]*. 

I operettesammenheng har han spilt rollene som Danilo i *[[Den glade enke]]*, Boni i *[[Czardasfyrstinnen]]* samt Tassilo i *[[Grevinne Maritza]]*. Langvik debuterte i ledende rolle ved Den Norske Operas hovedscene som Danilo i *Den glade enke*.

Langvik er i tillegg en konsertsanger og har sunget i verker som *[[Carmina Burana]]* (av Carl Orff), *Requiem* (av Gabriel Fauré), *Lieder eines farenden Gesellen* (av Gustav Mahler) samt i *[[Messias]]* (av Georg Friedrich Händel).

I to år bodde Langvik i New York, hvor han foretok studier samt gjestet Chautauqua Opera der han sang rollen som Merculio i *[[Romeo og Julie]]*. Ved Mannes College of Music fremførte han tittelrollen i *[[Don Giovanni]]* samt Papageno i *[[Tryllefløyten]]*. The New York Times skrev derpå at «Langvik hadde en varm og solid baryton» og at han var blant de fem sangerne «man gjerne hadde  hørt igjen i profesjonell sammenheng».

Langvik har dessuten foretatt flere konserter samt lieder-aftener.

Fra høsten 2009 inngår han i Nasjonaloperaens faste ensemble.

## Referanser
 

## Eksterne lenker
* Espen Langvik – Offisiell hjemmeside
Tandoori masala

**Tandoori masala** er en krydderblanding knyttet til det indiske kjøkken; det egner seg til marinering av kjøttretter fra en tandoor – en trekullovn.

Hovedingredienser i en tandoori masala er knuste chilis, spisskummen og korianderfrø. 

For kyllingmarinaden tilkommer helst yoghurt,  hvitløk, løk, ingefær, salt og sitronsaft. Det er vanlig å fargesette med safran, eller i dag kanskje snarere med et rødt fargestoff for matvarer.
FA-cupen 1964/65

**FA-cupen 1964/65** var den 84. sesongen av den engelske FA-cupen. Liverpool slo Leeds United 2&ndash;1 etter ekstraomganger.

## Tredje runde

## Fjerde runde

## Femte runde

## Kvartfinaler

## Semifinaler

----

### Omkamp

## Finale

## Referanser
FA-cupen 1965/66

**FA-cupen 1965/66** var den 85. sesongen av den engelske FA-cupen. Everton slo Sheffield Wednesday 3&ndash;2 i finalen.

## Tredje runde

  	

## Fjerde runde

## Femte runde

## Kvartfinaler

## Semifinaler

----

## Finale

## Referanser
Gjáar kommuna

**Gjáar kommuna** var en kommune på Færøyene. Den ble utskilt fra Funnings kommuna i 1948, med et areal på 19&nbsp;km². Den nye kommunen omfattet kun bygda Gjógv, og hadde 146 innbyggere i 1960. 1. januar 2005 ble kommunen innlemmet i Sunda kommuna. Gjáar kommuna hadde ved innlemmelsen 54 innbyggere.

## Referanser
Kaliumsitrat

**Kaliumsitrat** er kaliumsaltet av sitronsyre som er et tilsetningsstoff/konserveringsmiddel med kode E 332.

Det kan fungere som en antioksidant, som surhetsregulerende middel og som antiklumpemiddel. Sitronsyre kan brukes som løsemiddel av et stort antall fettløselige forurensninger. Sitronsyre er langt å foretrekke fremfor andre løsemidler som kan gi løsemiddelskade som er en vanlig gruppe yrkessykdommer. Ett bruksområde er å bruke krystet appelsinskall på bilruter for å fjerne trafikkfilm.
Super Colossal

***Super Colossal*** er et det ellevte studioalbumet fra den amerikanske gitaristen Joe Satriani, utgitt 14. mars 2006.

## Sporliste
# «Super Colossal» – 4:14
# «Just Like Lightnin'» – 4:01
# «It's So Good» – 4:14
# «Redshift Riders» – 4:49
# «Ten Words» – 3:28
# «A Cool New Way» – 6:13
# «One Robot's Dream» – 6:15 
# «The Meaning of Love» – 4:34
# «Made of Tears» – 5:31
# «Theme for a Strange World» – 4:39
# «Movin' On» – 4:05
# «A Love Eternal» – 3:33
# «Crowd Chant» – 3:14

## Musikere
* Joe Satriani – gitar, bassgitar, keyboard
* Jeff Campitelli – perkusjon, trommer
* Simon Phillips – trommer

## Eksterne lenker
*
Kaliumbenzoat

**Kaliumbenzoat** er kaliumsalt av benzosyre som er et vanlig konserveringsmiddel. Det finnes også naturlig i høy konsentrasjon i flere bærsorter, blant andre tyttebær og multer. Det er et tilsetningsstoff med kodenummer E212, og er tillatt brukt i begrenset mengde som konserveringsmiddel i en rekke matvarer.

Benzosyre dreper flere bakterier og sopptyper. Det har tidligere vært brukt i oppløsninger mot soppinfeksjoner som fotsopp, men er blitt mindre brukt til det de siste årene.

## Referanser
Natriumsitrat

**Natriumsitrat** er et salt av sitronsyre. Navnet kan referere til *mononatriumsitrat*, *dinatriumsitrat* eller *trinatriumsitrat*. Alle variantene av natriumsitrat er godkjente som tilsetningsstoff i matvarer, og har E-nummer **E331**.

*Formel: Na3C6H5O7
*Molar masse: 258,06 g/mol
*Tetthet: 1,70 g/cm³
*IUPAC ID: Trisodium citrate Trisodium 2-hydroxypropane-1,2,3-tricarboxylate
*Smeltepunkt: 300 °C
:Løselig i: Vann

## Referanser
Tårnkuleedderkopp

**Tårnkuleedderkopp** (*Dipoena melanogaster*) er en to og fire millimeter lang edderkopp i gruppen kamfotedderkopper, også kalt kuleedderkopper (Theridiidae).

## Utbredelse
Norges populasjon av tårnkuleedderkopp representerer sannsynligvis artens nordligste utstikker i sin globale utbredelse. Arten er blitt funnet i fylkene Agder, Vestfold,  Telemark og Viken. De fleste funnene er fra de siste ti årene da arten har blitt ettersøkt en god del. Arten lever på busker og på lave grener på trær i solbelyste skogskanter, men har også blitt funnet gjennom håving i enger og lyng. Det som preger funnlokalitetene for tårnkuleedderkopp er at det er relativt upåvirket av menneskelig aktivitet og at det finnes en heterogenitet i skogen. 

Tårnkuleedderkopp ble observert i Gjerstad kommune i juni 2009. Forrige norske registrerte observasjon var i Frogn kommune i 1845. De siste 400 årene er det bare gjort mellom 80 og 90 funn på verdensbasis. Funnene er gjort mellom Kaukasus og Storbritannia. 

## Rødlistevurdering
Tårnkuleedderkopp er livskraftig, LC, selv om forekomsten inklusive usikkerhet tilsier at arten kunne ha havnet på kategorien EN med bakgrunn i begrenset forekomstareal (B2). Artens kjente forekomstareal er 60 km2, mens beregnet verdi er på 132 km2 (minimum: 60 km2, maksimum 300 km2 ). Tårnkuleedderkopp er trolig oversett, og habitatet til arten mer generelt enn tidligere antatt grunnet nye funn i det siste.

**Konklusjon:** Tårnkuleedderkopp er vurdert som livskraftig, LC.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Dipoena'' (tysk)

## Eksterne lenker
* 
* Glenn Halvor Morkas funn av Tårnkuleedderkopp - med bilder og beskrivelse 
* NRK Sørlandet:''Unikt edderkoppfunn – ikke sett i Norge på 164 år''.
* Kristian Tvete (Nettavisen.no): ''Sjokkfunn i Norge''
* SABIMA:''Tårnkuleedderkop funnet for første gang på 164 år''
Nord-Koreas herrelandslag i fotball

**Nord-Koreas herrelandslag i fotball** er Nord-Koreas nasjonale fotballag, som administreres av Nord-Koreas fotballforbund (*조선민주주의인민공화국 축구협회*) som ble stiftet i 1945 og ble medlem av FIFA i 1958. Nord-Korea deltatt i to VM-sluttspill. I 1966 da de kvalifiserte seg til kvartfinalen, og i 2010 da de havnet på sisteplass i gruppespillet. Filmen *[[The Game of Their Lives]]* fra 2002 handler om de sju nålevende spillerne fra laget i 1966.

## Resultater i mesterskap
### FIFA Verdensmesterskap
*

### Asiamesterskapet i fotball

## Spillerstall til Fotball-VM 2010

#Kim Myong-gil
#Kim Myong-won
#Ri Myong-guk
#Cha Jong-hyok
#Ri Jun-il
#Ri Kwang-chon
#Nam Song-chol
#Pak Nam-chol
#Ri Kwang-hyok
#Pak Chol-jin
#Ji Yun-nam
#Mun In-guk
#Pak Sung-hyok
#Ri Chol-myong
#Pak Nam-chol
#An Yong-hak
#Kim Kyong-il
#Kim Yong-jun
#Hong Yong-jo
#An Chol-hyok
#Jong Tae-se
#Choe Kum-chol
#Kim Kum-il

## Se også
* Nord-Koreas kvinnelandslag i fotball
* Sør-Koreas herrelandslag i fotball
* Sør-Koreas kvinnelandslag i fotball
Nitrometan

**Nitrometan** er en fargeløs væske med kjemisk formel (**CH<sub>3</sub>NO<sub>2</sub>**).

Det brukes blant annet som løsningsmiddel i industrien, til produksjon av insektgift (klorpikrin), til produksjon av legemidler, i organisk syntese, i sprengstoff og som drivstoff i motorsport, for eksempel drag-racing og i miniatyr-motorer. Siden nitrometan inneholder eget oksygen, er det langt mindre behov for tilført oksygen for å oppnå full forbrenning, sammenlignet med bensin. Mens det kreves 14,6 kilo luft for å forbrenne 1 kg bensin, trengs det bare 1,7 kg luft for å forbrenne 1 kg nitrometan. Nitrometan gir ca. 2,3 ganger mer kraft når det forbrennes i motoren sammen med en gitt mengde oksygen, sammenlignet med bensin. Som drivstoff i miniatyr-motorer blandes nitrometan med metanol og motorolje i forskjellige blandings-forhold.

Nitrometan forbrennes sammen med tilført oksygen etter følgende ligning: 

:4CH3NO2 + 3O2 → 4CO2 + 6H2O + 2N2

Uten tilført oksygen ser forbrenningen slik ut:

:2 CH3NO2   →   2 CO + 2 H2O  +  H2  +  N2

I bilsportsammenheng må nitrometan ikke forveksles med dinitrogenoksid (lystgass) som brukes som erstatning for oksygen til motoren for å oppnå maksimal ytelse.

Nitrometan produseres i industriell skala ved å behandle gassen propan med salpetersyre inne i en reaktor-kjele ved en temperatur på 350-450 °C.
I denne eksoterme reaksjonen produseres 4 forskjellige nitroalkaner: nitrometan, nitroetan, 1-nitropropan og 2-nitropropan.

I laboratoriet kan nitrometan produseres i små mengder ved å behandle natriumkloracetat med natriumnitritt i en vannoppløsning:

:ClCH2COONa + NaNO2 + H2O → CH3NO2 + NaCl + NaHCO3

Som sprengstoff er kjemisk ren nitrometan svært lite sensitivt. Det har en detonasjonshastighet på ca. 6200 m/s.
Nitrometan danner derimot sensitive og høyeksplosive sprengstoffer i kombinasjon med for eksempel etylendiamin, ammoniumnitrat, ammoniakk, anilin og salpetersyre.

PLX er et høyeksplosivt, flytende sprengstoff som ble oppfunnet og brukt av USA under 2. verdenskrig. Det består av nitrometan og etylendiamin, og har detonasjonshastighet på ca. 7000 m/s.
Nitrometan baserte sprengstoffer brukes ikke lenger til militære formål på grunn av høy sensitivitet og dårlig lagrings-stabilitet.
Jesse James is a Dead Man

***Jesse James is a Dead Man*** er en TV-serie med Jesse G. James hvor han utførte farlige og vågale stunts og utfordringer med bil eller motorsykkel.

Serien startet med første episode på Spike TV 31. mai 2009. Episoden var en ny rekord for Spike TV, med høyeste antall seere på en serie uten manus, med to millioner seere. Oppgavene han skulle utføre var blant annet å kjøre til en øde isolert by med motorsykkel på en islagt elv, delta i VM i Figure 8 konkurranse, delta i Baja 500 ørken-race, kjøre ifra seks politibiler og et helikopter, kjøre nitrometan-motorsykkel, og knuse et hus med en monstertruck. For å teste seg ut til oppdragene utfører han mange sideoppdrag, som å være med i et jetfly og teste 6 x G-kraft, skyte på en bevegelig bil med et M2 Browning maskingevær montert på bil i bevegelse, skifte hjul på motorsykkel i ekstrem kulde, og flere andre oppdrag.

Serien hadde en pre-serie episode med navn «Jesse James: Making of a Dead Man», en dokumentar om serien.

## Episoder
# Nitro Bike – Jesse kjører en nitro Top Fuel dragrace motorsykkel for første gang (31. mai 2009)
# Jesse James vs. The Cops – Jesse prøver å kjøre fra seks politibiler og et politihelikopter  i en Camaro med skjult lystgassanlegg (7. juni 2009)
# Arctic Bike Journey – Jesse kjører under arktiske forhold med overnatting i ødemarken, uten å fryse i hjel (14. juni 2009)
# Figure 8 World Championchips – Jesse deltar i verdens tøffeste bilrace på bane (28. juni 2009)
# Baja 500 – Jesse deltar i ørkenrace med sin spesialbygde bil med 900 hestekefter (5. juli 2009)
# Jesse James vs. The Internet – Jesse får tre utfordringer via Internett (12. juli 2009)
# Sidecar Racing – Jesse kjører banesykkel med sidevogn, og prøver å komme på pallen (19. juli 2009)
# Desert Hare Scramble – Verdens tøffeste ørkenrace med motorsykkel, 100 miles lang  (26. juli 2009)
# Reno Air Race – Jesse prøver å sette ny fartsrekord med et P-51 Mustang jagerfly fra andre verdenskrig (2. august 2009)
# Quest for 200 MPH – Jesse prøver å sette ny fartsrekord med et hydrogendrevet kjøretøy i Mojaveørkenen (9. august 2009)

## Referanser


## Eksterne lenker
*
Trine Eiken

**Trine Elaine Eiken** (født 15. august 1974) er en norsk forsker og doktorgradstipendiat. Hun var leder av Masterforeningen i psykologi fra 2003 til 2008. Trine Eiken har hovedfag i psykologi fra NTNU og har særlig beskjeftiget seg med forskning innen arbeidsmiljø og relaterte emner.

## Publikasjoner
* Per Øystein Saksvik og Kjell Nytrø (red.): *Ny personalpsykologi for et arbeidsliv i endring*, kapittel 7:  «Det psykososiale arbeidsmiljøet – hvor har det blitt av den sosiale dimensjonen?» 2006 ISBN 9788202263379
* *Psykososialt arbeidsmiljø*                                                                    , 2008 (Stami-rapport; 11/2008)
* *Teknologi, stress og sosiale relasjoner * (hovedoppgave) 2002

## Eksterne lenker
* Infoside på NTNU
KNM «Storm» (P960)

**KNM «Storm» (MKB) (1967–1983)**, (P 960), var den siste av i alt 20 operative kanonbåter (sjøsatt 6. oktober 1967). Fartøyet skulle ifølge planen være døpt KNM «Lyn», men det var sterke ønsker om at ett fartøy i Storm-klassen skulle bære klassens navn. KNM «Storm» var i flere år en aktiv del av 24. TKB-skvadron hvis første skvadronsjef var kapteinløytnant Gunnar Christoffersen.

Prototypen, KNM «Storm», ble faset ut etter grundige tester som førte til vesentlige endringer på de øvrige fartøyene i klassen som ble bygget delvis ved Westermoen Hydrofoil i Mandal og ved Bergen Mekaniske Verksted.
Jesper Jespersen

**Jesper Jespersen** (født 1829 i Kragerø, død 28. november 1890) var en norsk lærer og sogneprest, som også var ordfører i Kvæfjord i perioden 1867–1870.

Han ble ordinert til prest i Kvæfjord kirke i 1864, etter å ha hatt forskjellige lærerposter noen år. 7. januar 1867 valgte formannskapet ham til ordfører. Han var altså både sogneprest og ordfører da nye Kvæfjord kirke ble innviet i juli samme år. Som ordfører var han med i en komité som skulle besiktige kirken før overtakelsen fra byggmesteren, og deres rapport var «at det i alle deler er utført et godt og solid arbeid.»

I 1869 ble han gjenvalgt som ordfører, men tok vervet kun av plikttroskap, og hadde vervet ut perioden, til 1870. I 1871 dro han til Herøy på Sunnmøre, hvor han hadde fått et nytt presteembete.

I egenskap av sogneprest var han formann i skolestyret og skolekommisjonen i Kvæfjord fra 1865 til 1871.

## Referanser


## Kilder
*
9. etappe i Tour de France 2009

**9. etappe i [[Tour de France 2009]]** ble kjørt 12. juli, og var den siste etappen i Pyreneene for 2009-Tour'en. Den hadde to kategoriserte klatringer, som begge er syklet mange ganger tidligere år i Tour'en; Col d'Aspin og Col du Tourmalet. Utforkjøringen fra Tourmalet på 2&nbsp;115 meters høyde kom før drøye 50 kilometer flatt terreng inn til mål.

Dagens utbrudd bestod av Jens Voigt, Franco Pellizotti, Leonardo Duque og Pierrick Fédrigo. De fikk inntil fem minutter på hovedfeltet, med en forfølgergruppe på rundt ti ryttere mellom. Voigt og Duque klarte ikke å henge med, og forfølgergruppen ble hentet inn av feltet. Over toppen av Tourmalet var det et hovedfelt på rundt 75 rytter som tok opp jakten på Pellizotti og Fédrigo på de siste syv milene. Samarbeidet mellom de ulike lagene var ikke godt nok, og Pellizotti og Fédrigo klarte å holde unna med et halvt minutt. I spurten var Fédrigo sterkest, og tok Bbox Bouygues Télécoms andre etappeseier.

## Sprint og klatrepasseringer

### 1. sprint (Sarrancolin)
Etter 41,5 km

### 2. sprint (Lau-Balagnas)
Etter 125,5 km

### 3. sprint ([[Lourdes]])
Etter 139 km

### 1. klatring (Col d'Aspin)
1. kategori stigning etter 60,5 km

### 2. klatring ([[Col du Tourmalet]])

HC-kategori stigning etter 90 km

## Resultatliste

## Sammenlagtstilling etter etappen

## Manglende ryttere
***166**  Danilo Napolitano (KAT) kom ikke i mål innen tidsfristen.

## Referanser


## Eksterne lenker
* Etappeside på Letour.fr
Asbjørn Olafson

**Asbjørn Olafson** (født 25. april 1952) er en norsk lærer og tidligere lokalpolitiker (Ap) som var ordfører i Kvæfjord kommune fra 1995 til 2003.

Han gikk av som ordfører etter valget i 2003 uten å ha søkt gjenvalg, og hadde da sittet i kommunestyret i 16 år.

## Referanser
Sandane Sykkelklubb

**Sandane Sykkelklubb** er en sykkelklubb med base på Sandane, kommunesenteret i Gloppen kommune i Sogn og Fjordane. Klubben ble etablert 18. januar 2007, og hadde per januar 2009 99 medlemmer. 

Klubben ble etablert på grunn av økende interesse for sykkel i kommunen, både landeveissykling og terrengsykling. Hovedmålet for mange av klubbens medlemmer var Birkebeinerrittet. Medlemmene stiller også i andre typer utholdenhetsidretter som terrengløp, og gateløp, men også motbakkeløp der Skåla 1848 meter rett opp var et årlig høydepunkt.

Klubben arrangerte årlig terrengsykkeløpet *Eidsfossen Grand Prix*. I 5 år fra 2014-2018 ble også landeveisrittet *Nordfjordrittet* arrangert.

## Navnet

Klubben ble opprettet som **Eidsfossen Sykkelklubb** oppkalt etter Eidsfossen, et sentralt landemerke i kommunen, men byttet navn i 2014. 

## Eksterne lenker
* Sandane Sykkelklubb &ndash; offisielt nettsted
Stalag Luft III

**Stalag Luft III** (Stammlager Luft III) var en krigsfangeleir opprettet av Luftwaffe under andre verdenskrig for krigsfanger fra de allierte luftforsvarsstyrker. Leiren lå nær byen Sagan, i dag Żagań i Polen, ca. 200&nbsp;km sydøst for Berlin.

## Historie

Første del ble tatt i bruk 21. mars 1942 og huset offiserer fra RAF og Royal Navys Fleet Air Arm,  men fangeleiren ble stadig bygget ut og hadde i løpet av andre verdenskrig nesten 11&nbsp;000 fanger fra over 15. nasjoner, deriblant norske flyvere.

Denne leiren ble vurdert som svært fluktsikker fordi alle brakker var hevet fra bakken for å hindre tunnelbygging. Terrenget leiren ble bygget i bestod av mye sandet underjord av lys gul farge. Det var derfor lettere for vaktene å oppdage utgravd masse på bakken eller i fangebrakkene.  Sandgrunnen gjorde i tillegg tunnelene skjøre og farlige å drive fremover. Som et ekstra sikringstiltak hadde tyskerne plassert ut seismografer på området for å fange gravelyder under jordoverflaten.

Sikkerhetstiltakene forhindret likevel ikke fluktforsøk ved hjelp av underjordiske tunneler. 

### Flukten i mars 1944
I mars 1944 var tunnelen «Harry» ferdig utgravd og 24. mars forsøkte 76 fanger, deriblant fire nordmenn å rømme. På grunn av streng kulde, mye snø og problemer med å finne inngangen til jernbanestasjonen i nattemørket, mistet mange av rømlingene nattavgangene med jernbanen. De ble i stedet nødt til å ta i bruk landeveien og hele 73 fanger ble i løpet av kort tid tatt av tyskerne. De norske fangene Halldor Espelid og Nils Jørgen Fuglesang (se neste avsnitt) hadde kommet til Flensburg nær grensen til Danmark da de ble tatt.

De tre som klarte å rømme var nordmennene Per Bergsland, Jens Müller og nederlenderen Bram van der Stok. 50 av fangene som ble tatt på flukt, deriblant Espelid og Fuglesang, ble henrettet for fluktforsøket. Jens Müller og Per Bergsland kom seg til trygghet i Sverige. Adolf Hitler skal ha blitt rasende over flukten og beordret alle fangene henrettet (i strid med den tredje Genève-konvensjonen). Johannes Post, som ledet henrettelsen av blant annet Espelid, ble henrettet i februar 1948 sammen med tre av medhjelperne, én begikk selvmord i påvente av henrettelsen og to sjåfører fikk fengselsstraffer. Gestaposjefen Schmidt ble stilt for retten i 1967 og dømt til to års fengsel.

Filmen *[[Den store flukten]]* (*The Great Escape*) fra 1963 bygger på de faktiske hendelsene i Stalag Luft III i 1944.

## Referanser
Siligo

**Siligo** er en kommune med 963 innbyggere i Provinsen Sassari, nordøst på Sardinia.

## Kirker
I selve byen er det fire kirker:
*Nostra Segnora de Mesumundu
*Santa Vittoria
*San Vincenzo Ferrer
*Santi Elia ed Enoch

## Referanser


## Eksterne lenker
*
Dory Previn

**Dory Previn** (født **Dorothy Veronica Langan** 22. oktober 1925 eller 1929 i Rahway i New Jersey, død 14. februar 2012 i Massachusetts) var en amerikansk lyriker og sanger. På 1950- og 1960-tallet skrev hun sanger for kinolerretet, og sammen med sin første mann, Andre Prévin, ble hun flere ganger oscarnominert. På 1970-tallet, etter at de ble skilt, gav hun ut seks album med egne sanger, samt et livealbum som har fått svært gode kritikker. Dory Previns tekster fra denne perioden utmerker seg ved sin utleverende originalitet, i det de handler om hennes vanskelige personlige liv. I mer generelle former handler tekstene om  forhold, seksualitet, religion og psykologi. Hun har fortsatt å arbeide som sanger/komponist, lyriker og prosaforfatter.

## Oppvekst
Dorothy Veronica Langan ble født i Rahway i New Jersey som eldste datter i en streng, katolsk familie av irsk avstamning. Hun hadde et vanskelig forhold til sin far som hadde kjempet i første verdenskrig og blitt gasset, noe som førte til perioder med depresjon og voldelig oppførsel. Farens psyke kunne svinge mellom kjærlig oppførsel og avvisning, noe som satte sitt preg på unge Dory. Han støttet henne da hun begynte å vise talent som danser og sanger, men hans mentale helse ble dårligere etter at den andre datteren ble født, og kulminerte i en paranoid episode da han låste familien inne på loftet i flere måneder og mer eller mindre holdt skytevåpen mot dem hele tiden. Dorys barndomsopplevelser, beskrevet i selvbiografien *Midnight Baby*, satte dype spor i henne og påvirket hennes senere liv og arbeid.

## Referanser


## Eksterne lenker
* 
*
Skeiv Verden

**Skeiv Verden** er en nasjonal interesseorganisasjon for LHBTIQ+-personer med minoritetsbakgrunn. De er en selvstendig, religiøst og partipolitisk uavhengig organisasjon som jobber målrettet for et samfunn der alle, uavhengig av sin etniske eller religiøse opprinnelse, kan leve ut sin seksuelle orientering, kjønnsidentitet eller kjønnsuttrykk uten å oppleve diskriminering. Skeiv Verdens arbeid gjøres mulig på grunn av dedikerte og engasjerte frivillige, medlemmer, bidragsytere, samarbeidspartnere og sekretariatet.

Skeiv Verdens frivillige og medlemmer har mange ulike minoritetsbakgrunner, både rasifiserte og ikke-rasifiserte. Målgruppen deres er på ingen måte ensartet og inkluderer blant annet asylsøkere, arbeidsinnvandrere, studenter, norskfødte med minoritetsbakgrunn. Skeiv Verdens arbeid er av og for skeive med innvandrerbakgrunn, og organisasjonen er opptatt av at målgruppen skal utgjøre majoriteten under deres aktiviteter.

Skeiv Verden har fokus på å tilby gode, trygge møteplasser der målgruppen kan være seg selv og åpen, komme i kontakt med andre som har lignende erfaringer, og få støtte og kunnskap som gjør det lettere å være skeiv med minoritetsbakgrunn. Skeiv Verden er blant organisasjonene som har stilt seg bak Inkluderende 8. mars.

## Historie
Skeiv Verden startet som et prosjekt i regi av foreningen FRI og ble i 2010 formelt stiftet som en selvstendig organisasjon. Organisasjonens tilblivelse som selvstendig organisasjon sprang ut av ønsker om en organisasjon som kan støtte LHBTIQ+ personer med minoritetsbakgrunn gjennom sosiale møteplasser hvor de utgjør majoriteten. Skeiv Verden er i dag et fellesskap hvor målgruppen kan dele erfaringer, utfordringer og hvor de har mulighet til å være seg selv fullt ut.

Det har senere blitt naturlig å utvikle organisasjonen. Skeiv Verden er nå blitt en tydelig og synlig aktør i LHBTIQ+ bevegelsen, og organisasjonens overordnede mål er å stadig bedre levekår for målgruppen. I dag har Skeiv Verden formelle lokallag i Oslo og Viken, Vest og Midt-Norge, i tillegg til nettverk flere steder i landet.

## Eksterne lenker

*Skeiv Verden
Lundedalen

**Lundedalen** er et parkanlegg i Skien. Parken ligger i vestre del av sentrum, og på vestsida av dalen ligger bydelen Falkum. Øst for dalen ligger Lundetoppen og Marensro. I sør ligger Bakken, og i nord ligger Mæla. Hesselbergs gate krysser parkanlegget over ei bru.

Dalen var fra gammelt av adskillig dypere, men før andre verdenskrig ble området tatt i bruk som søppelfylling. Fyllinga startet i den nordre delen, og ble avsluttet i den søndre delen midt på 1960-tallet. Etter hvert som utfyllinga skred frem, ble det anlagt parkområde der hvor dalen var fylt ut.

Sentralt i parkanlegget står det en statue av Hjalmar Johansen, utført av Wilhelm Rasmussen i 1958. I parkanlegget er det også baner for fotball, sandvolleyball, håndball og basketball. I tillegg er det rullebrettramper under brua hvor Hesselbergs gate går. Rundt 1960 ble det også anlagt en trafikkskole for barn, rett nord for Hesselbergs gate, men denne eksisterer ikke lenger.

## Referanser